  Наталья Тетерина 23-тӥ инвожое удмурт дизайнеръёс Татьяна Москвина на Дарали Лели дэремъёссэс Udmurt Fashion Day ужрадын возьматозы.  Модая нунал Ижкарысь Кузебай герд нимо йӧскалык музейлэн азбараз ортчоз но «Ижкар — росси дизайнлэн шоркарез 2018» фестивальлэн люкетэз луоз, ивортэ элькунысь Физкультурая, спортъя но егитъёсын ужан политикая министерстволэн пресс-службаез. Тодмо удмурт дизайнеръёсын ӵош ужрадэ Удмуртилэн шоркарысьтыз мукет модельеръёс но пыриськозы. Со сяна, Йӧскалык музей аслэсьтыз коллекцизэ адӟытоз. Кызьы шуэмын ивортонын, ужрад ӟуч модаысь постмодермнизлы сӥземын. Со улсын радъясьёс куноослы чеберлыко праздник но яркыт мылкыд кузьманы дасясько.  Fashion-нуналэ Ижкарысь егит дизайнеръёслэн коллекциосынызы тодматон сяна, Удмуртилэсь палэнын тодмо луэм брендъёсты но возьматозы Удмуртиысь Физкультурая, спортъя но егитъёсын ужан политикая министерстволэн пресс-службаезПусъём, Udmurt Fashion Day ужрадэ пыриськисьёс понна дышетон программа но дасямын. Элькунысь стилья ӧнерчиос лекция ортчытозы, котырес ӝӧк сьӧрын вуоно мода но лулчеберет сярысь кенешозы, Ижкарысь электрон крезьгурчиос куноосты творчествоенызы тодматозы. Ужрад 13 часын кутскоз. Тегъёс: Лулчеберет Ижкар егитъёс Удмуртия мода дизайн  